Народна епска песма „ Ропство Јанковић Стојана“

**Кључне речи**: епске песме средњих времена, песме о хајдуцима и ускоцима, балада ( или „ пјесма на међи „ ), интернационални мотиви ( муж на свадби своје жене).

Пажљиво прочитајте песму и размислите о следећем:

У којим историјским околностима се појављују хајдуци и ускоци? Шта знаш о ускоцима, где су живели и ко су били најпознатији међу њима? У каквом светлу се у песмама приказују њихови мегдани, карактерне особине и мо -рал ?

Обратите пажњу на положај јунака са почетка песме ( када су их Турци заробили ):

„ У Илије млада оста љуба,

Млада љуба од петнаест дана;

У Стојана млађа оста оста љуба,

Млађа љуба од неђеље дана. „

Колико ова чиљеница утиче на карактеризацију лика Снахе Јеле?

Боравак јунака у затвору у Стамболу ( десет година ) и мотив љубе која се преудаје подсећа на једног великог античког јунака који се десет година борио у Тројанском рату и чија се љуба Пенелопа такође преудавала када се он неочекивано вратио кући. Који је то јунак?

Протумачите женске ликове, почевши од мајке Стојанове која :

„Косу реже остарила мајка,

Косу реже па виноград веже,

А сузама лозицу залива“,

преко љубе која га је чекала десет година и сестре Стојанове.

Која је функција алегоричне песме коју Стојан пева на свадби своје жене?

Каква је реакција „кићених сватова „ на појаву мужа ?

„ Ласно ћемо, ако јесмо људи“ је битан стих у том контексту. КО да изговара и како га тумачите? А како се завршила прича са просцима оног другог, античког, јунака?

Обратите пажњу на баладичне елементе. Где су они у песми?